paragraph_text: Prva velika uspješnica koju je skladao je bila "Mala djevojčica" s premijernog festivala jugoslavenske radiodifuzije u Opatiji 1958. za koji je tekst napisala njegova sestrična Mira Dupelj, alias Alka Ruben, s kojom će najčešće surađivati. „Malu djevojčicu“ izveo je Ivo Robić i tada šesnaestogodišnja Zdenka Vučković. Mnogi, možda i većina, će tu pjesmu pogrešno nazivati po njenom refrenskom stihu „Tata, kupi mi auto“. Na sljedećem "Zagrebfestu '59" će pobijediti opet Vandekar – Ruben tandem s "Ljubav ili šala" u izvedbi Gabi Novak.